CELEX: 62016TN0334
Language: lv
Date: 2016-06-20 00:00:00
Title: Lieta T-334/16 P: Apelācijas sūdzība, ko par Civildienesta tiesas 2016. gada 11. aprīļa spriedumu lietā F-41/15 DISS II FN u.c./CEPOL 2016. gada 20. jūnijā iesniedza FN, FP un FQ

22.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 305/45
            
         Apelācijas sūdzība, ko par Civildienesta tiesas 2016. gada 11. aprīļa spriedumu lietā F-41/15 DISS II FN u.c./CEPOL2016. gada 20. jūnijā iesniedza FN, FP un FQ
   
   (Lieta T-334/16 P)
   (2016/C 305/61)
   Tiesvedības valoda – angļu
   
      Lietas dalībnieki
   
   
      Apelācijas sūdzības iesniedzēji: FN (Budapešta, Ungārija), FP (Bratislava, Slovākija), FQ (Les Fonts Benitachell, Spānija) (pārstāvji – L. Levi un A. Blot, lawyers)
   
      Otrs lietas dalībnieks: Eiropas Policijas Akadēmija (CEPOL)
   
   
      Apelācijas sūdzības iesniedzējas prasījumi:
   
   
               —
            
            
               atcelt Civildienesta tiesas 2016. gada 11. aprīļa spriedumu lietā F-41/15 DISS II, FN u.c./CEPOL un līdz ar to
            
         
               —
            
            
               atcelt CEPOL2014. gada 23. maija Lēmumu Nr. 17/2014/DIR, kurā paredzēts CEPOL pārcelt uz Budapeštu (Ungārija) sākot no 2014. gada 1. oktobra, un prasītāji informēti par to, ka “šo norāžu neievērošanas gadījumā tiks uzskatīts, ka ir notikusi atkāpšanās no amata, kas būs spēkā, sākot no 2014. gada 30. septembra”;
            
         
               —
            
            
               atcelt CEPOL2014. gada 28. novembra lēmumus, ar kuriem noraidītas no 2014. gada 8. augusta līdz 21. augustam iesniegtās apelācijas sūdzības iesniedzēju sūdzības par 2014. gada 23. maija lēmumu;
            
         
               —
            
            
               piespriest CEPOL atlīdzināt apelācijas sūdzības iesniedzējiem radītos materiālos zaudējumus un nodarīto morālo kaitējumu;
            
         
               —
            
            
               piespriest CEPOL atlīdzināt apelācijas sūdzības iesniedzēju tiesāšanās izdevumus šajā tiesvedībā un tiesvedībā lietā F-41/15 DISS II.
            
         
      Pamati un galvenie argumenti
   
   Savas apelācijas sūdzības pamatošanai apelācijas sūdzības iesniedzēji izvirza trīs pamatus.
   
               1.
            
            
               Ar pirmo pamatu tiek apgalvots, ka ir tikusi pieļauta kļūda tiesību piemērošanā, interpretējot Eiropas Savienības Pārējo darbinieku nodarbināšanas kārtības 47. pantu.
            
         
               2.
            
            
               Ar otro pamatu tiek apgalvots, ka ir tikusi pieļauta kļūda tiesību piemērošanā, interpretējot apelācijas sūdzības iesniedzējiem un CEPOL saistošos līgumiskos noteikumus, ir pārkāptas apelācijas sūdzības iesniedzēju tiesības, ir notikusi faktu sagrozīšana, nav ievērots pienākums norādīt pamatojumu, ir pārkāpts vienlīdzīgas attieksmes princips un ir pieļauta kļūda tiesību piemērošanā, piemērojot labas pārvaldības principu un rūpību.
            
         
               3.
            
            
               Ar trešo pamatu tiek apgalvots, ka ir pieļauta kļūda tiesību piemērošanā saistībā ar apelācijas sūdzības iesniedzēju prasījumiem par zaudējumu atlīdzību.